Andreas Ugland

Andreas Kjell Lund Ugland (født 30. desember 1925 i Grimstad, død 18. april 2019) var en norsk sivilingeniør, investor og skipsreder.

Liv og virke
 Bakgrunn 
Ugland var sønn av skipsreder Johan Milmar Ugland (1881–1960) og Sara «Sarita» Lund (1892–1981). Han giftet seg med Aud Oda Thompson (1925–2014) i 1952, og fikk tre sønner, Johan Benad, Andreas Ove og Knut Axel.

 Karriere 
Ugland ble sivilingeniør i 1949 på King's College i Newcastle. I 1951 begynte han å arbeide i Uglands Rederi, som faren eide. Da faren døde i 1960, overtok han Uglands Rederi som hovedaksjonær sammen med broren Johan Jørgen Ugland med 26 prosent av aksjene hver. I 1966 opprettet han rederiet Ugland Management Co. Han gikk ut av rederivirksomhetene i 1996, og han og kona delte formuen med sine tre sønner.

Han satt i styret i Det Norske Veritas, Lloyd's of London og American Bureau of Shipping. Han var også visepresident i Norges Rederiforbund, og president i organisasjonen Intertanko.

 Æresbevisninger 
 Ridder av 1. klasse av St. Olavs Orden (1984)
 Sjøfartsdirektoratets plakett (1991) 
 Kommandør av Republikken Italias fortjenstorden
 Æresborger av byen Numakuma i Japan
 Æresdoktor ved John B. Lacson Foundation Maritime University, Filippinene (2008)Andreas Ugland and Jacob Stolt-Nielsen receive honorary doctorates, Intertanko, Weekly News, No. 06/2008, 8. februar 2008.

 Referanser 

 Litteratur 
 Birger Dannevig: Ugland. Skipsbyggere – skipsførere – skipsredere gjennom 200 år, Grimstad 1973
 Gunnar Nerheim; Kristin Øye Gjerde: Uglandrederiene, verdensvirksomhet med lokale røtter, Grimstad 1996

 Eksterne lenker 
 Om Andreas Kjell Lund Ugland fra Norsk biografisk leksikon

Kategori:Norske investorer
Kategori:Norske skipsredere
Kategori:Norske sivilingeniører
Kategori:Ugland
Kategori:Riddere av 1. klasse av St. Olavs Orden
Kategori:Personer fra Grimstad kommune
Kategori:Artikler i sjøfart-prosjektet